# data[].attributes.body
Oma tytär pelaa moviestaria ja siinä on chat-mahdollisuus. Alakouluikäisten tyttöjen kanssa työskennellessä tämä voisi olla hyvä kanava. Tietenkään poikia syrjimättä! Taita vain paremmin vetää pikkutyttöjä tämä peli :)

Pelissä luodaan hahmo ja hänelle aletaan kasaamaan kavereita omista tutuista. Kavereiden kanssa voi muodostaa ryhmiä tai jutella yksityisesti. Pelissä on myös huoneita joissa voi tutustua uusiin ystäviin. Omaan huoneeseen voi kutsua tietyt ystävät ja siellä voi vaihtaa hahmoja tai näiden tavaroita.

Pelin sisällä on myös muita pelejä eri huoneissa, joita voi pelata eri kokoonpanoilla, esim. ns. missikisat tai kauneimmat hiukset yms.Pelaajat äänestävät sitten voittajaa ja voittaja saa pyöräyttää onnenpyörää, josta saa peliin materiaalia omalle hahmolle. Oman tyttären lempipeli moviestarissa on tietopeli.

Tässä pelissä voi siis työskennellä ryhmissä tai vain yhden nuoren/lapsen kanssa kerrallaan.

Miia Markkanen-Romo

# data[].attributes.body
2000-luvun alussa oli isona hittinä Habbo-hotelli, jossa jokaisella oli oma hahmo ja kierreltiin ympäri erilaisia huoneita. Itse näen Habbo-hotellin pelinä, vaikka en ole ihan varma luokitellaanko se peliksi vai sosiaalisen median kanavaksi. Habbo-hotelli voi mahdollistaa kohtaamista ja dialogisuutta nuorisotyössä, tekemällä hotelliin erilaisia huoneita erilaisille aiheille. Esimerkiksi yhdessä huoneessa keskustellaan koulusta, toisessa harrastuksista jne. Nuoret voivat toimia nimettömänä hotellissa, mutta olisi hyvä, jos nuorisotyöntekijä toimii  sellaisella tunnistettavalla nimellä, että tiedetään hänen olevan nuorisotyöntekijä.

Hanna Nurmi

# data[].attributes.body
Olen jo jossain aiemmassakin tehtävässä muistaakseni esitellyt Seppo.io-pelialustan, mutta nostan sen tässä esille vielä uudelleen, sillä olen kovin ihastunut Seppoon. :) Seppo yhdistää mielestäni mainiolla tavalla pelillisyyden ja kasvokkain tapahtuvan kohtaamisen. Tällaisia sovelluksia tulisi mielestäni kehittää enemmänkin!

Seppo-pelialustassa idea on siis se, että pelinohjaaja rakentaa alustalle karttaa hyödyntäen pelialueen, jonne sijoitetaan erilaisia tehtäviä. Seppo-pelialustan avulla voisi näin ollen rakentaa kaupunkiseikkailun tms. Se, millaisia tehtäviä pelaajat pelin aikana suorittavat ja minkä verran pisteitä mistäkin tehtävästä saa, on täysin pelinohjaajan määriteltävissä.

"Huono puoli" Sepossa on sen maksullisuus, mutta harva hyvä peli / lisenssi täysin ilmainen onkaan. :)

-Teija-

# data[].attributes.body
Jos mahdollista, kehittäisin yhdessä huippuosaajien kanssa vertaistukeen, samaistumiseen ja yhdessä kulkemiseen rohkaisevan pelin, joka kytkeytyisi johonkin nuoren elämän osa-alueeseen tai vaikkapa haastavaan elämäntilanteeseen.

Tälläinen voisi olla vaikkapa mielenterveyden vahvistamiseen suunnattu peli, jossa jokainen pelaaja saisi luoda oman positiivisilla, mielenterveyttä tukevilla ominaisuuksilla varustetun pelihahmon. Pelissä pääsisi chattaamaan ja kertomaan omista kokemuksista, varsinaisen pelaamisen lisäksi. Yhdessä muiden pelaajien kanssa suoritettaisiin teemaan kuuluvia tehtäviä, joiden tavoitteena olisi antaa tukea ja vahvistaa omaa mielenterveyttä. Lähestyminen asiaan siis positiivisuuden ja itsensä kehittämisen kautta, ei ongelmalähtöisyydestä käsin. Tällöin peli olisi mielekäs ja avoin kaikille, joita asia kiinnostaa.

Tiettyjä tehtäviä voisi suorittaa pelialustalla yhdessä muiden kanssa ja tietyt tehtävät vaatisivat enemmän yksilöpohdintaa. Yhdistäisin pelaamisen myös pelin ulkopuoliseen elämään niin, että osa tehtävistä suoritettasiin omassa arjessa ja niiden "raportoinnista" saisi suorituspisteitä tms. pelissä.

Eikä mielenterveyden tarvitse olla ainut aihe, vaan tätä voisi soveltaa vaikkapa kansainvälisyydessä tai kesätyöjutuissa. Pelissä voisi olla nuoriso-ohjaaja, terkkari, kuraattori, vertainen tms. keskustelemassa chatissa pelaajien kanssa.

# data[].attributes.body
Habbo on yli 13-vuotiaille suunnattu hotelli, jossa pystyy chattailemaan muiden käyttäjien kanssa, sekä kuljeskelemaan pitkin pelimaailmaa. Virtuaalimaailma on avoinna ympäri vuorokauden, mutta esimerksi Netari (virtuaalinen nuorisotalo) järjestää keskusteluiltoja Habbohotellin tiloissa maanantaisin ja torstaisin. Silloin on mahdollista tulla juttelemaan koulutettujen ohjaajien ja vapaaehtoisten kanssa.
/Erika Raitanen

# data[].attributes.body
A) En tunne pelimaailmaa niin hyvin, että tietäisin millaisia kaikkia pelejä on olemassa, mutta mielestäni sellainen peli, mitä voi pelata yhdessä muiden kanssa, esimerkiksi tiimissä olisi kiva. Pelin tarina voi olla millainen tahansa, esimerkiksi seikkailu- tai strategiapeliin sopiva mukaansa tempaava, jännittävä ja hauska. Siinä 2-4 ryhmää voisi kisata keskenään voitosta, mihin voi liittyä aarteen etsimistä tai oikean reitin löytämistä määränpäähän. Alun ja lopun välillä voisi olla erilaisia tehtäviä, mitkä vaativat dialogisuutta, yhteistyötä ja loogista pohdiskelua. Pelin online versiossa olisi mahdollista valita pelille omien taitojen mukainen vaikeustaso sekä itselle sopiva kenttä muutaman eri vaihtoehdon väliltä. Pelin kesto vaikeustasosta riippuen voisi olla 1-2 tuntia.

# data[].attributes.body
Nuorille on sovellus/peli jossa voisi luoda hahmon omalla nimellä tai anonyymisti. Jossa omista mielenkiinnon kohteista ja muista itselle tärkeistä asioista voisi jutella ja saada sen kautta ystäviä. Keskusteluihin liittymisen kynnys olisi matala ja "Juttele ammattilaisen kanssa tyylinen" keskustelu olisi mahdollista. Sovellus/peli olisi mukava ja turvallinen paikka nuorille jutella heille tärkeistä asioista. -mirka

# data[].attributes.body
A) ideoisin pelin, jossa olisi jokin kuvitteellinen maailma jossa seikkaillaan tehtäviä suorittamalla. Jokainen pelaaja saisi itse suunnitella oman hahmonsa ja pelissä olisi vain pelaajat jotka sillä hetkellä ovat pelissä mukana, ei lainkaan pelin omia hahmoja. ja aina kun kohtaa toisen pelaajan, voi antaa hänelle tehtävän tai suunnan jonne mennä tai jonkun tarpeellisen tavaran. He voisivat käydä keskustelua ja vaikka lähteä yhdessä ratkomaan pelin tehtäviä. tai kerätä klaaneja.Yhdessä voisi ratkoa tehtäviä ja keskustella mitä tehdä seuraavaksi. Peli rakentuisi samalla pelatessa . Tunnen tosi vähän pelimaailmaa, joten tiedä vaikka tällainen olisikin jo keksitty :)  /  Sanni

# data[].attributes.body
Lisää Padlet-alustalle oma ajatuksesi siitä, miten nuorten kohtaamista ja dialogisuutta voi edistää pelien avulla. Tehtävänä on joko ideoida oma peli tai esitellä jokin olemassaoleva peli. Lisäksi tehtävänä on kommentoida ryhmäsi jäsenen kirjoittamaa idea tai esimerkkiä.
Vastaa  kysymykseen a) tai b).
a) Jos saisit käyttöösi Suomen parhaat pelin tekijät, millaisen nuorten kohtaamista ja/tai dialogisuutta edistävän pelin ideoisit?
b) Millainen jo olemassa oleva peli mahdollistaa dialogisuuden ja kohtaamisen nuorisotyössä? Kuvaile ja kerro esimerkki.
Pääset lisäämään tekstiä, kuvan, liitteitä tai videon klikkaamalla plus (+) -merkkiä. Halutessasi muotoilla tekstiä, maalaa ensin teksti,jolloin näet muotoiluvaihtoehdot. Voit kommentoida muiden palautuksia Lisää kommentti -kohdassa. Jos sinulla on tunnukset Padletiin, voit myös kirjautua. Muista lisätä nimesi omiin kommentteihisi.